Perang Chechnya I

Perang Chechnya I (bahasa Rusia: Первая чеченская война) adalah perang antara Rusia lawan Chechnya matan tahun 1994 sampai 1996. Hasil uncitnya adalah kemerdekaan sacara de facto Chechnya.

Latar belakang

Pecahnya Uni Soviet 
Imbah gugurnya Uni Soviet, Rusia jadi negara badiri surangan pas Desember 1991. Walaupun Rusia dianggap sabagai panerus Uni Soviet, Rusia kahilangan kakuatan ikunumi wan malitirnya. Etnis Rusia adalah mayoritas, naitu 70%, tatapi banyak parbidaan etnis wan agama nang maancam kasatuan Rusia.

Haratan ira Soviet, kurang labih 100 etnis dijulung dairah surang-surang nang baisi babarapa hak-hak propinsi khusus. Wan imbah gugurnya Uni Soviet, babarapa dairah ngini handak otonomi khusus, atawa handak bapisah matan Rusia.

Parjanjian Federasi Rusia 
Presiden Boris Yeltsin mamasukaakan masalah ngini ka dalam kampanye pamilihan presiden 1990, lawan janji bahwa masalah ngini akan ancap dituntungakan. Diparluakan sabuting hukum nang jelas hagan maatur hak-hak subyek federal nangitu. Paraturan hukum hanyar ngini dicanangakan ulih Yeltsin wan Ruslan Khasbulatov pas 31 marit 1992, nanitu Parjanjian Federasi nang disatujui ulih 86 matan 88 subjek federal. Mayuritas subjek federal nang manyutujui parjanjian ngini marilakan otonomi luas atawa kemerdekaan, lawan digantiaakan otonomi dairah wan hak-hak parpajakan khusus.

Duwa subjek federal nang kada mananda-tangani parjanjian ngini adalah Chechnya wan Tatarstan. Tatapi imbahnya pas tahun 1994, Presiden Yeltsin wan presiden Tatarstan, Mintimer Şäymiev menanda-tangani parjanjian khusus nang mambariakan Tatarstan otonomi luas.

Pas uncitnya tinggal Chechnya nang balum manyutujui sabuting parjanjian. Presiden Yeltsin wan pamarintahan lukal Chechnya jua kada mahasilakan negosiasi nang bermanpaat, wan situasi ngini mulai baubah jadi kunflik barsanjata.

Lihati jua 

 Perang Chechnya II
 Aslan Maskhadov
 Samir bin Shalih
 Shamil Basayev
Chechnya